1. *melléklet a …/2017. (… …) KÖKT határozathoz*

***„Budapest Főváros X. kerület Kőbányai Polgármesteri Hivatal tetőterében***

***hőszivattyús rendszerek kialakítása a kapcsolódó szakipari munkákkal”***

tárgyú, a Kbt. III. rész 115.§ (1) bekezdése szerinti nyílt közbeszerzés eljárás

**AJÁNLATTÉTELI FELHÍVÁSA**

1. **Ajánlatkérő neve, címe telefon-és telefaxszáma:**

Hivatalos név: Budapest Főváros X. kerület Kőbányai Önkormányzat

Postai cím: 1102 Budapest, Szent László tér 29.

Kapcsolattartási pont:

Címzett: dr. Aziz-Malak Nóra

Telefon: 06-1-433-8250

Fax: 06-1-433-8230

Ajánlatkérő általános internetcíme:[www.kobanya.hu](http://www.kobanya.hu/)

**A kiegészítő tájékoztatás kéréseket az alábbi elérhetőségre kérjük megküldeni:**

dr. Magyar Adrienn

email: magyar.adrienn2@upcmail.hu

Felelős akkreditált közbeszerzési szaktanácsadó: dr. Magyar Adrienn, lajstromszám: 00377

1. **Közbeszerzési eljárás fajtája:**

Jelen eljárás a közbeszerzésekről szóló 2015. évi CXLIII. törvény (a továbbiakban: Kbt.) III. rész, uniós értékhatár alatti, Kbt. 115.§ (1) bekezdése szerintinyílt közbeszerzési eljárás, mivel a közbeszerzési eljárás becsült értéke nem éri el a nettó 300 millió Ft-ot. A közbeszerzési eljárásban csak az ajánlattételre felkért gazdasági szereplők tehetnek ajánlatot, azonban nincs akadálya annak, hogy valamely felkért gazdasági szereplő más fel nem kért gazdasági szereplővel közösen tegyen ajánlatot. Az eljárásban legalább 5 gazdasági szereplőt köteles az ajánlatkérő ajánlattételre felhívni.

1. **Közbeszerzési dokumentumok rendelkezésre bocsátása**

Ajánlatkérő a közbeszerzési dokumentumokat térítésmentesen, elektronikusan bocsátja rendelkezésre a felhívás megküldésével egyidejűleg. A közbeszerzési eljárás dokumentumai letölthetőek az alábbi linkről:<http://kobanya.hu/?module=news&action=list&fname=tetoter>

1. **A közbeszerzés tárgya, mennyisége**

Építési beruházás

8db VRV vagy VRF hőszivattyús rendszer (63db radiátor a meglévő távfűtési rendszerhez kapcsolva) teljes körű kialakítása, a kapcsolódó építészeti, szakipari, valamint erős- és gyengeáramú munkálatokkal.

3db gépház,12db kültéri egység, 140 beltéri egység, nyári hőteljesítmény 342,1 kW, téli hőteljesítmény 238,5 kW

Az építési hulladék elszállítása a nyertes ajánlattevő feladata.

A tervezői művezetést az ajánlatkérő biztosítja.

A jótállási idő mértéke értékelési részszempontot képez.

A beruházás nem építési engedély köteles.

Az energiahasználatot az ajánlatkérő biztosítja és annak költségét az ajánlatkérő fizeti.

A részletes műszaki tartalmat a közbeszerzési dokumentumok mellékletét képező műszaki leírás, a tervek és az árazatlan költségvetési kiírás tartalmazza.

Ajánlatkérő a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 46. § (3) bekezdése alapján rögzíti, hogy az eljárást megindító felhívásban, a dokumentációban és a műszaki dokumentációban meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozás csak a tárgy jellegének egyértelmű meghatározása érdekében történt, és a megnevezés alatt a „vagy azzal egyenértékű”-t kell érteni. Az egyenértékűség bizonyítása az ajánlattevő feladata.

Az épület fővárosi védelem alatt áll.

Közös Közbeszerzési Szójegyzék (CPV):

Fő tárgy: 45350000-5 Gépészeti szerelések

Kiegészítő tárgyak:

42511110-5 (Hőszivattyú)

45300000-0 Épületszerelési munka

45262700-8 Épületátalakítási munka

45000000-7 Építési munkák

45310000-3 Villamos szerelési munka

45315100-9 Villamos gépészeti szerelési munkák

1. **A szerződés meghatározása:** vállalkozási szerződés
2. **Részajánlat, többváltozatú (alternatív) ajánlat**

A jelen közbeszerzési eljárásban nincs lehetőség sem részajánlat, sem többváltozatú ajánlat beadására.

A részajánlat tételének kizárásának indoka(i): Ajánlatkérő a Kbt. 61.§ (4) bekezdése alapján megvizsgálta, hogy jelen közbeszerzés tárgya, jellege és a szerződéshez kapcsolódó körülmények lehetővé teszik-e a részekre történő ajánlattétel biztosítását. A vizsgálatot követően megállapításra került, hogy tekintettel a kivitelezés komplexitására, a munkafolyamatok egymásra épülésére, a folyamatos, zavartalan munkavégzés biztosítására, valamint organizációs és garanciális szempontokra, ésszerűtlen döntés lenne a részekre történő ajánlattétel lehetőségének biztosítása, ugyanis több kivitelező együttes munkavégzése a munkaterületen akadályozná a beruházás hatékony és határidőre történő megvalósítását. A beszerzés egy építési beruházásnak minősül. Az ajánlat csak a teljes műszaki tartalomra tehető.

1. **A teljesítési határidő:** a szerződéskötéstől számított legfeljebb 90 naptári nap. A teljesítési határidő értékelési részszempontot képez**.** Előteljesítés lehetséges.
2. **A teljesítés helye:** 1102 Budapest, Szent László tér 29.

.

 HRSZ: 39122, 39123

NUTS-kód: HU101

1. **Az ellenszolgáltatás teljesítésének feltételei**

A szerződés szerinti és a Kbt. 135.§ (1) bekezdése szerint igazolt teljesítés ellenértékének kifizetésére szabályszerűen kibocsátott számla alapján, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdése, valamint a Kbt. 135.§ (7) bekezdése szerint kerülhet sor, a számlának az ajánlatkérő általi kézhezvételétől számított 30 napon belül átutalással, a szerződéstervezetben részletesen meghatározottak figyelembevételével.

A Kbt. 135. § (3) bekezdése értelmében amennyiben az ajánlattevőként szerződő fél a teljesítéshez alvállalkozót vesz igénybe – a Ptk. 6:130. § (1)-(3) bekezdésétől eltérően az ajánlatkérő a 322/2015. (X.30.) Korm. rendelet 30-32/A.§-aiban foglalt szabályok szerint fizeti ki a szerződésben foglalt ellenértéket.

A Kbt. 135. § (7) bekezdése értelmében az ajánlatkérő előleget biztosít tekintettel arra, hogy a kivitelezés várható időtartama meghaladja a 2 hónapot. Az előleg mértéke a szerződésben foglalt – tartalékkeret és általános forgalmi adó nélkül számított - teljes ellenszolgáltatás 30%-ának megfelelő összeg.

Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30. § (1) bekezdése értelmében az ajánlatkérőként szerződő fél a Kbt. 135. § (7) bekezdésében foglalt előleget az ajánlattevő kérésére legkésőbb az építési munkaterület átadását követő 15 napon belül köteles kifizetni. Az előleg a végszámlában kerül elszámolásra. Ajánlatkérő részszámlázási lehetőséget nem biztosít, 1 előlegszámla nyújtható be a szerződéskötést követő 5 napon belül és 1 végszámla nyújtható be a szerződésszerű teljesítést követően, a teljesítésigazolás birtokában.

Jelen eljárásra alkalmazandó az Art. 36/A. §-a.

Az ajánlattétel, a szerződés és a kifizetések pénzneme: HUF.

Az ajánlati árat (nettó vállalkozói díj) egy összegben, tartalékkeret nélkül, nettó forintban kérjük megadni a mellékelt árazatlan költségvetési kiírás kitöltésével. Ajánlatkérő a költségvetés – tartalékkeret nélküli - nettó végösszegét értékeli ajánlati árként.

Az ajánlati árat pozitív egész számban kell megadni. Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magában kell foglalnia valamennyi ajánlattevői kifizetési igényt.

A műszaki ellenőr által ellenőrzött teljesítést igazoló okiratok a számla kötelező mellékletét képezik.

Késedelmes fizetés esetén az Ajánlatkérő a Ptk-ban meghatározott (6:155. §) mértékű és a késedelem időtartamához igazodó késedelmi kamatot fizet.

Az Ajánlatkérő 5% tartalékkeretet biztosít, amelynek felhasználási szabályait a közbeszerzési dokumentumok részét képező szerződéstervezet tartalmazza.

1. **Kizáró okok**

Kizáró okok:

Az eljárásban nem lehet ajánlattevő, alvállalkozó olyan gazdasági szereplő, akivel szemben a Kbt. 62. § (1) bekezdés g)-k) és m), valamint q) pontjaiban meghatározott kizáró okok valamelyike fennáll.

Megkövetelt igazolási mód:

Az ajánlattevőnek ajánlatában egyszerű nyilatkozatot kell benyújtania arról, hogy nem tartozik a felhívásban előírt kizáró okok hatálya alá, valamint a Kbt. 62. § (1) bekezdés k) pont kb) alpontjában foglaltakat a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 8. § i) pont ib) alpontja és a 10. § g) pont gb) alpontjában foglaltak szerint kell igazolnia. Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 321/2015. (X. 30.) Korm. rendelet 7. §-a szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel a 321/2015. (X. 30.) Korm. rendelet 17. § (1) bekezdése szerint.

A 321/2015. (X. 30.) Korm. rendelet 8.§ i) pont ib) alpontja: „*a Kbt. 62. § (1) bekezdés k) pont kb) alpontja tekintetében az ajánlattevő nyilatkozata arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek; ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa, úgy erre vonatkozó nyilatkozatot szükséges csatolni;”*

*A* 321/2015. (X. 30.) Korm. rendelet *10.§ g) pont gb) alpont: „Nem Magyarországon letelepedett ajánlattevő esetén: a Kbt. 62. § (1) bekezdés* k) *pont* kb) *alpontja tekintetében az ajánlattevő, illetve részvételre jelentkező nyilatkozata arról, hogy olyan társaságnak minősül-e, melyet nem jegyeznek szabályozott tőzsdén vagy amelyet szabályozott tőzsdén jegyeznek; ha az ajánlattevőt, illetve részvételre jelentkezőt nem jegyzik szabályozott tőzsdén, akkor a pénzmosásról szóló törvény 3. §* r) *pont* ra)-rb) *vagy* rc)-rd) *alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. §* r) *pont* ra)-rb) *vagy* rc)-rd) *alpontja szerinti tényleges tulajdonosa, úgy erre vonatkozó nyilatkozatot szükséges csatolni”*

Az ajánlatkérő a 321/2015. (X. 30.) Korm. rendeletben részletezettek szerint ellenőrzi továbbá a kizáró ok hiányát a rendelkezésre álló elektronikus nyilvántartásokból is.

Ajánlattevőnek a Kbt. 67. § (4) bekezdésében és a 321/2015. (X. 30.) Korm. rendelet 17. § (2) bekezdésében előírtak szerint kell nyilatkoznia arról, hogy a szerződés teljesítése során nem vesz igénybe a Kbt. 62. § (1) g)-k) és m), valamint q) pontja szerinti kizáró okok hatálya alá tartozó alvállalkozót.

A kizáró okokra vonatkozó nyilatkozatoknak a felhívás megküldésénél nem régebbi keltezésűnek kell lenniük.

A kizáró okok igazolására egyebekben a 321/2015 (X. 30.) Korm. rendelet rendelkezései az irányadóak.

1. **Alkalmassági követelmények**

Gazdasági-pénzügyi alkalmassági követelmény:

P1. Alkalmas az ajánlattevő, ha a felhívás megküldését megelőző 3 mérlegforduló nappal lezárt üzleti évben rendelkezik legalább összesen nettó 100 millió Ft értékű, közbeszerzés tárgya szerinti (épületgépészeti kivitelezés, amely tartalmazott fűtés-hűtés szerelési munkákat) árbevétellel.

Igazolási mód:

A 321/2015. (X. 30.) Korm. rendelet 19.§ (1) c) pontja alapján az előző legfeljebb három mérlegforduló nappal lezárt üzleti évre vonatkozóan kérhető, közbeszerzés tárgya szerinti– általános forgalmi adó nélkül számított –árbevételéről szóló – nyilatkozattal, attól függően, hogy az ajánlattevő mikor jött létre, illetve mikor kezdte meg tevékenységét, ha ezek az adatok rendelkezésre állnak.

Ha az ajánlattevő vagy részvételre jelentkező a 19.§ (1) bekezdés *c)* pontja szerinti irattal azért nem rendelkezik, mert olyan jogi formában működik, amely tekintetében az árbevételről szóló nyilatkozat benyújtása nem lehetséges, az e pontokkal kapcsolatban előírt alkalmassági követelmény és igazolási mód helyett a 321/2015. (X. 30.) Korm. rendelet 19.§ (3) bekezdése alapján bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az érintett ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében az árbevételről szóló nyilatkozat benyújtása nem lehetséges, és tájékoztatást kérni az e pontokkal kapcsolatban előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról.

Az a szervezet, amelynek adatait az ajánlattevő vagy részvételre jelentkező a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

Az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.

A Kbt. 65. § (7) bekezdése alapján az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. A Kbt. 65. § (8) bekezdésben foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

**Ajánlattevő ajánlatában nem köteles igazolni alkalmasságát, a Kbt. 67. § (1) bekezdése alapján elegendő, ha arról nyilatkozik, hogy megfelel az ajánlatkérő által előírt alkalmassági követelményeknek. Alkalmasságát a Kbt. 69. § (4) bekezdése alapján az ajánlatkérő felhívására az eljárást lezáró döntés meghozatala előtt köteles igazolni fentiek szerint.**

Az eljárás eredményéről szóló döntés meghozatalát megelőzően az ajánlatkérő az értékelési szempontra figyelemmel legkedvezőbbnek tekinthető ajánlattevőt megfelelő határidő tűzésével felhívja a kizáró okok, az alkalmassági követelmények tekintetében az eljárást megindító felhívásban előírt igazolások benyújtására. A kapacitásait rendelkezésre bocsátó szervezetnek csak az alkalmassági követelmények tekintetében kell az igazolásokat benyújtani.

Ha az értékelési szempontra figyelemmel legkedvezőbbnek tekinthető ajánlattevő nem vagy az esetleges hiánypótlást, illetve felvilágosítás-kérést követően sem megfelelően nyújtja be az igazolásokat, az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel legkedvezőbbnek tekinthető ajánlattevőt hívja fel az igazolások benyújtására.

A gazdasági szereplő által ajánlatában az ajánlatkérő erre vonatkozó, a Kbt. 69.§ (4) bekezdése szerinti felhívása nélkül benyújtott igazolásokat az ajánlatkérő figyelmen kívül hagyhatja, és elegendő azokat csak az eljárást lezáró döntést megelőzően, kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérő nem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be, és szükség szerint hiánypótlást rendel el vagy felvilágosítást kér.

Építési beruházás közbeszerzése esetén, ha a Magyar Kereskedelmi és Iparkamara vállalkozó kivitelezői névjegyzékében megjelenített, 321/2015. (X. 30.) Korm. rendelet 19.§ (1) bekezdés előírásainak megfelelő dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, a követelmény és a megfelelést igazoló dokumentum elérhetőségének pontos megjelölését is köteles elfogadni az ajánlatkérő a 321/2015. (X. 30.) Korm. rendelet 19.§ (1) bekezdésében meghatározott dokumentumok benyújtása helyett.

Műszaki-szakmai alkalmassági minimumkövetelmény:

M1. Alkalmas az ajánlattevő, ha a felhívás megküldését megelőző 5 évben rendelkezik összesen legalább nettó 100 millió Ft értékű, épületgépészeti kivitelezésre irányuló, szerződésszerűen teljesített referenciával, amely tartalmazott fűtés-hűtés szerelési munkákat.

A referenciamunka akkor tekinthető a felhívás megküldésének napját megelőző 60 hónapon belül megvalósítottnak, ha a teljesítés időpontja, azaz a sikeres műszaki átadás-átvétel erre az időszakra esik.

A referencia követelmény több referenciával is teljesíthető.

M2. Alkalmas az ajánlattevő, ha rendelkezik 1 fő az építésügyi és az építésüggyel összefüggő szakmagyakorlási tevékenységekről szóló 266/2013. (VII.11.) Korm. 1. sz. melléklet IV. Felelős műszaki vezetés fejezet MV-ÉG kategóriájú felelős műszaki vezetői jogosultsággal (vagy ennek megfelelő hatályos átsorolás előtti) vagy a jogosultság megszerzéséhez szükséges, a fenti jogszabályi helyen meghatározott végzettséggel és szakmai gyakorlati idővel rendelkező szakemberrel.

Igazolási mód:

M1. A 321/2015. (X. 30.) Korm. rendelet 21. § (2) bekezdés a) pontja alapján az ajánlattevőnek a szerződés teljesítéséhez szükséges műszaki, illetve szakmai alkalmassága igazolható az eljárást megindító felhívás megküldésétől visszafelé számított öt év legjelentősebb építési beruházásainak ismertetésével a rendelet 22. § (3) bekezdése szerint, azaz a szerződést kötő másik fél által adott igazolással.

A referenciaigazolásnak tartalmaznia kell legalább az alábbi adatokat: teljesítés – műszaki átadás-átvétel - ideje (év, hó) és helye; a szerződést kötő másik fél megnevezése, címe, valamint a referenciát kiállító személy neve és telefonszáma; a szerződés részletes tárgya; az ellenszolgáltatás nettó összege;a saját teljesítés %-os aránya, továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.

A 321/2015. (X. 30.) Korm. rendelet 22. § (5) bekezdés értelmében: Ha a nyertes közös
ajánlattevőként teljesített munkára vonatkozó referenciaigazolás – a teljesítés oszthatatlansága miatt – nem állítható ki az egyes ajánlattevők által végzett munkák elkülönítésével, úgy az ajánlatkérő a referenciaigazolást bármelyik, a teljesítésben részt vett ajánlattevő részéről az ismertetett építési beruházás tekintetében olyan arányban köteles elfogadni, amilyen arányban az igazolást benyújtó ajánlattevő az általa elvégzett teljesítés alapján az ellenszolgáltatásból részesült.

Amennyiben a referenciaigazolás szerinti szerződés tárgya bővebb, mint a közbeszerzés tárgya, akkor a referenciaigazolásban meg kell adni a közbeszerzés tárgyára vonatkozó részösszeget, és részfeladatot. A referenciá(ka)t olyan részletezettséggel kell bemutatni a fentiekben megadott paramétereknek megfelelően (részmunka esetén megbontani), hogy abból az ajánlattevő alkalmassága egyértelműen vizsgálható, illetve megállapítható legyen!
A Kbt. 65. § (11) bekezdése szerinti korlátozások érvényesek a jogutódlás esetére.

M2. Ajánlattevő csatolja a Kbt. 65. § (4) bekezdése és a 321/2015. (X. 30.) Korm. rendelet 21. § (2) bekezdés b) pontja alapján azoknak a szakembereknek (szervezeteknek) – különösen a minőség-ellenőrzésért felelősöknek – a bemutatását a szakemberek megnevezésével, képzettségük, szakmai tapasztalatuk ismertetésével, akiket be kíván vonni a teljesítésbe.

A nyilatkozatnak tartalmazni kell az alábbiakat:

- a szakember neve, gyakorlati ideje

- nyilatkozat arról, hogy a szakemberrel a szerződés teljesítésének időtartama alatt rendelkezni fog.

A fenti nyilatkozathoz csatolni kell továbbá:

- a jogosultság megszerzéséhez szükséges végzettséget igazoló dokumentum másolatát, valamint a szakember szakmai önéletrajzának a szakember által saját kezűleg aláírt példányát, amely tartalmazza:

- a szakember nevét, címét, elérhetőségét, végzettségét – a felelős műszaki vezetői bejegyzéshez szükséges gyakorlati időre vonatkozó nyilatkozatát a gyakorlati időt igazoló munkák részletes feltüntetésével (kivitelezés tárgya, a végzett tevékenység, a kivitelezés helye, valamint ideje (kezdő és befejező időponttal, év, hónap bontásban) – a szakember ajánlattételkor aktuális munkáltatójának, foglalkoztatójának megjelölését, annak érdekében, hogy a szakember közbeszerzési eljárásba történő bevonásának módja megállapítható legyen (ajánlattevő szakembere vagy alvállalkozó szervezet szakembere, vagy a szakember maga alvállalkozó) – továbbá a szakember nyilatkozatát arról, hogy az ajánlattevő nyertessége esetén rendelkezésre áll, közreműködik a teljesítésben, az ajánlatban szereplő pozícióban, és nincs más olyan kötelezettsége a teljesítés időszakában, amely a szerződés teljesítésében való munkavégzését bármilyen szempontból akadályozná. Amennyiben a szakember az ajánlattételkor nem az ajánlattevő alkalmazottja, úgy csatolandó a szakemberrel kötött elő- munkaszerződés vagy a szakembert alvállalkozóként meg kell jelölni a Kbt. 66.§ (6) bekezdése szerinti nyilatkozaton.

Amennyiben az adott szakember már szerepel az illetékes kamara által vezetett elektronikus hatósági nyilvántartásban, úgy ajánlatkérő a végzettség és szakmai tapasztalat meglétét az elektronikus nyilvántartásban ellenőrzi, amely esetben a szakmai önéletrajz és végzettséget igazoló dokumentum benyújtása nem szükséges. Amennyiben a bemutatott szakember az elektronikus nyilvántartásban adminisztrációs okokból nem szerepel, úgy az előírt jogosultság fennállása az illetékes kamara által kiállított, a tárgyévre vonatkozó érvényes igazolással is igazolható.
Más tagállamban szerzett jogosultság esetében a küldő vagy származási országban a jogosultságot igazoló dokumentum magyar nyelvű fordításának benyújtása szükséges.

A honlapon történő ellenőrzés elősegítése érdekében az ajánlattevő csatolja a jogosultság elérési útvonalát. A nyilvántartásban szereplő felelős műszaki vezető szakember esetében is csatolandó a szakember nyilatkozata, hogy az ajánlattevő nyertessége esetén rendelkezésre áll, közreműködik a teljesítésben, az ajánlatban szereplő pozícióban, és nincs más olyan kötelezettsége a teljesítés időszakában, amely a szerződés teljesítésében való munkavégzését bármilyen szempontból akadályozná, továbbá az ajánlattételkor aktuális munkáltatójának megjelölése.

Amennyiben a bemutatott szakember az ajánlattétel időpontjában még nem rendelkezik kamarai nyilvántartásba vétellel, ajánlattevőnek nyilatkoznia kell arról, hogy a bemutatott szakember a kamarai nyilvántartásba vétellel a szerződéskötésig rendelkezni fog.
Ajánlattevő nyertessége esetén az M2) pont szerinti szakembernek a szerződéskötés időpontjára szerepelnie kell a Magyar Mérnöki Kamara, illetve a Magyar Építész Kamara nyilvántartásában. Amennyiben a bemutatott szakember a kamarai nyilvántartásba vétellel a szerződés megkötéséig nem rendelkezik, a kamarai regisztráció elmaradása a szerződéskötéstől való visszalépésnek minősül a Kbt. 131. § (4) bekezdés alapján, melynek következtében a második legkedvezőbb ajánlatot nyújtóval köt szerződést az ajánlatkérő.
A valamely EGT tagállamban jogszerűen letelepedett és ott szakmagyakorlási tevékenység
végzésére jogosult szolgáltató (a szerződés teljesítésébe bevont szakember) vonatkozásában
az ajánlatkérő felhívja a figyelmet az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet 40. § és 41. §-aiban foglaltakra.

Amennyiben bármely alkalmasságot igazoló dokumentum nem magyar nyelven kerül benyújtásra az ajánlattevő részéről, úgy csatolandó a dokumentumok felelős magyar nyelvű fordítása is. Ajánlatkérő a magyar nyelvű dokumentumot tekinti irányadónak.

Az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.

A Kbt. 65. § (7) bekezdése alapján az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. A Kbt. 65. § (8) bekezdésben foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 65.§ (9) bekezdése alapján a szakemberek – azok végzettségére, képzettségére – rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés vagy a szerződés azon részének teljesítésében, amelyhez e kapacitásokra szükség van, amely – az ajánlattevő saját kapacitásával együtt – biztosítja az alkalmassági követelményben elvárt szaktudás, illetve szakmai tapasztalat érvényesülését a teljesítésben. Az (1) bekezdés *c)* pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A (7) bekezdés szerint csatolandó kötelezettségvállalásnak ezt kell alátámasztania. A (7) bekezdés szerinti kötelezettségvállalásnak a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében, az ajánlatkérő a szerződés teljesítése során ellenőrzi, hogy a teljesítésbe történő bevonás mértéke e bekezdésekben foglaltaknak megfelel.

**Ajánlattevő ajánlatában nem köteles igazolni alkalmasságát, a Kbt. 67. § (1) bekezdése alapján elegendő, ha arról nyilatkozik, hogy megfelel az ajánlatkérő által előírt alkalmassági követelményeknek. Alkalmasságát a Kbt. 69. § (4) bekezdése alapján az ajánlatkérő felhívására az eljárást lezáró döntés meghozatala előtt köteles igazolni fentiek szerint.**

Az eljárás eredményéről szóló döntés meghozatalát megelőzően az ajánlatkérő az értékelési szempontra figyelemmel legkedvezőbbnek tekinthető ajánlattevőt megfelelő határidő tűzésével felhívja a kizáró okok, az alkalmassági követelmények tekintetében az eljárást megindító felhívásban előírt igazolások benyújtására. A kapacitásait rendelkezésre bocsátó szervezetnek csak az alkalmassági követelmények tekintetében kell az igazolásokat benyújtani.

Ha az értékelési szempontra figyelemmel legkedvezőbbnek tekinthető ajánlattevő nem vagy az esetleges hiánypótlást, illetve felvilágosítás kérést követően sem megfelelően nyújtja be az igazolásokat, az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel legkedvezőbbnek tekinthető ajánlattevőt hívja fel az igazolások benyújtására.

A gazdasági szereplő által ajánlatában az ajánlatkérő erre vonatkozó, a Kbt. 69.§ (4) bekezdése szerinti felhívása nélkül benyújtott igazolásokat az ajánlatkérő figyelmen kívül hagyhatja és elegendő azokat csak az eljárást lezáró döntést megelőzően, kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérő nem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be - és szükség szerint hiánypótlást rendel el vagy felvilágosítást kér.

Építési beruházás közbeszerzése esetén, ha a Magyar Kereskedelmi és Iparkamara vállalkozó kivitelezői névjegyzékében megjelenített, 321/2015. (X. 30.) Korm. rendelet 21.§ (2) bekezdés előírásainak megfelelő dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, a követelmény és a megfelelést igazoló dokumentum elérhetőségének pontos megjelölését is köteles elfogadni az ajánlatkérő a 321/2015. (X. 30.) Korm. rendelet 21.§ (2) bekezdésben meghatározott dokumentumok benyújtása helyett.

1. **Szerződést megerősítő biztosítékok (késedelmi és meghiúsulási kötbér, jótállási biztosíték)**

A kötbérek tekintetében – figyelemmel a Ptk. 6:186.§ (1) bekezdésére – az ajánlatkérő rögzíti, hogy a kötelezett (nyertes ajánlattevő) pénz fizetésére kötelezheti magát arra az esetre, ha olyan okból, amelyért felelős, megszegi a szerződést.

Késedelemnek tekintendő, ha a nyertes ajánlattevő – olyan okból, amelyért felelős – nem fejezi be a kivitelezést az ajánlatkérő által megadott teljesítési határidőn belül. Késedelmes teljesítés esetén a kötbér mértéke a késedelmes teljesítéssel érintett minden naptári napra felszámításra kerül. A késedelmi kötbér mértéke a tartalékkeret és áfa nélkül számított vállalkozói díj 1%-a naponta. Ajánlatkérő a késedelmi kötbért legfeljebb 20 naptári napig érvényesíti, azt követően a meghiúsulás szabályai az irányadóak.

A teljesítés olyan okból történő meghiúsulása esetén, amelyért a nyertes ajánlattevő felelős, a nyertes ajánlattevő meghiúsulási kötbért köteles fizetni, amelynek mértéke a tartalékkeret és áfa nélkül számított vállalkozói díj 25%-a.

Jótállási biztosíték

Ajánlatkérő a Kbt. 134.§ (3) bekezdése alapján jótállási biztosítékot ír elő. A biztosítékot a teljesítés időpontjában (jótállási időszak kezdő napja) kell rendelkezésre bocsátani és a jótállási idő végéig folyamatosan kell fennállnia abban az esetben is, ha a jótállási időszak a jogszabály alapján újból indul vagy nyugvással meghosszabbodik. A jótállási biztosíték mértéke a tartalékkeret és áfa nélkül számított vállalkozói díj 5%-a.

Teljesítési biztosíték

Ajánlatkérő a Kbt. 134.§ (2) bekezdése alapján a szerződés szerinti, tartalékkeret és általános forgalmi adó nélkül számított ellenszolgáltatás 5%-át elérő teljesítési biztosítékot ír elő. A biztosítékot a szerződéskötéskor kell rendelkezésre bocsátani, és a sikeres műszaki átadás-átvétel időpontjáig kell fennállnia.

A teljesítési és jótállási biztosíték az ajánlattevőként szerződő fél választása szerint nyújtható óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel. Az ajánlatkérő számlájára történő teljesítés esetén az alábbi számlaszámra kérjük befizetni vagy átutalni az összeget: OTP Bank Nyrt. 11784009-15510000

Ajánlattevő (Vállalkozó) a szerződés megszűnését követően az elvégzett munka hibátlan teljesítésére, a felhasznált, beépített, felszerelt anyagokra, eszközökre legalább 24, de legfeljebb 60 hónap (értékelési résszempont) jótállást köteles vállalni az ajánlatában foglaltak szerint. A jótállás időtartamát a sikeres műszaki átadás átvétel napjától kell számítani.

1. **Az ajánlattétel nyelve:**

 Az ajánlattétel nyelve a magyar, más nyelven nem nyújtható be ajánlat. Abban az esetben, ha a benyújtásra kerülő igazolások vagy okiratok nyelve nem magyar, úgy az ajánlattevő köteles mellékelni a magyar nyelvű ajánlattevő általi felelős fordításokat annak szem előtt tartásával, hogy a helytelen fordítás következményeit az ajánlattevőnek kell viselnie.

1. **Hiánypótlás:**

A Kbt. 71. §-ában foglaltak szerint van lehetőség hiánypótlásra.

**Az ajánlatok értékelési szempontja:** a legjobb ár-érték aránylegfeljebb 70% lehet az ár súlyszáma

az alábbi részszempontok alapján

|  |  |  |
| --- | --- | --- |
|  | értékelési részszempont | súlyszám |
|  1 | tartalékkeret nélkül számított nettó vállalkozói díj (HUF) | 70 |
| 2 | jótállási idő (hónapokban megadva, legalább24 hónap, legfeljebb 60 hónap) | 10 |
| 3 | a szerződéskötéstől számított teljesítési határidő konkrétnaptári napban megadva (legfeljebb 90 naptári nap) | 20 |

Az ajánlatok értékelési szempontok szerinti tartalmi elemeinek értékelése során adható pontszám alsó határa 1 pont, felső határa 10 pont.

Ajánlatkérő az ajánlatokat az 1. és a 3. részszempont esetén a fordított arányosítás módszere szerint értékeli a Közbeszerzési Hatóság útmutatója (amely a Közbeszerzési Értesítő 2012. évi 61. számában; 2012. június 1. napján jelent meg) III. fejezet A. 1. ba pont) alapján. A pontszám számítása során alkalmazandó képlet: Pontszám = legkedvezőbb ajánlati elem / vizsgált ajánlati elem x (a maximális adható pontszám – a minimális adható pontszám) + 1. Ajánlatkérő a legkedvezőbb (legalacsonyabb) ajánlati tartalmi elemre a legmagasabb, a többi ajánlatra pedig arányosan kevesebb pontszámot, de legalább a legkevesebb pontszámot adja.

Az 1. részszempont esetén ajánlatkérő a tartalékkeret nélküli nettó vállalkozói díjat értékeli.

Ajánlatkérő az ajánlatokat a 2. részszempont esetén az egyenes arányosítás módszere szerint értékeli a Közbeszerzési Hatóság útmutatója (amely a Közbeszerzési Értesítő 2012. évi 61. számában; 2012. június 1. napján jelent meg) III. fejezet A. 1. bb pont) alapján. Pontszám = vizsgált ajánlati elem / legkedvezőbb ajánlati elem x (a maximális adható pontszám – a minimális adható pontszám) + 1. Ajánlatkérő a legkedvezőbb (legmagasabb) ajánlati tartalmi elemre a legmagasabb, a többi ajánlatra pedig arányosan kevesebb pontszámot ad.

Valamennyi értékelési részszempont esetén csak konkrét számmal lehet megadni az ajánlatot, tól-ig tartományban megadott érték az ajánlat érvénytelenségét eredményezi!Mindhárom részszempontra pozitív egész számmal kérjük megadni az ajánlatot!

Ajánlatkérő a pontszámokat – tört érték esetén – két tizedesjegyre kerekíti. A fenti módszerrel értékelt egyes tartalmi elemekre adott értékelési pontszámot az ajánlatkérő megszorozza a felhívásban meghatározott súlyszámmal, a szorzatokat pedig ajánlatonként összeadja. Az az ajánlat az összességében legelőnyösebb, amelynek az összpontszáma a legnagyobb.

1. **Az ajánlattételi határidő: 2017. február 06. napján 9.30 óra**
2. **Az ajánlat benyújtásának címe:**

Személyes benyújtás esetén: Ajánlatkérő 1. pontban meghatározott postai címén, az I. em. 131. szobában munkanapokon 9-15 óráig, pénteki napokon 9-13 óráig, az ajánlattételi határidő lejártának napján 8.30 órától – 9.30 óráig.

Postai feladás esetén: Ajánlatkérő 1102 Budapest, Szent László tér 29. 1. em. 131. címére kérjük az ajánlatok megküldését is a 21.10. pontban meghatározott felirattal ellátva.

1. **Az ajánlat(ok) felbontásának ideje, helye: 2017. február 06. napján 9.30 óra**

Helye: ajánlatkérő 1. pontban meghatározott címén az I. emelet 100. számú tárgyalóban

Az ajánlatok felbontásán a Kbt. 68. § (3) bekezdésében megjelölt személyek lehetnek jelen.

1. **A szerződés EU Alapokból finanszírozott projekttel és/vagy programmal kapcsolatos**

Nem.

1. **Az eredményhirdetés tervezett időpontja**

Ajánlatkérő eredményhirdetést nem tart, az eljárás eredményéről az arról készített írásbeli összegezés megküldésével értesíti az ajánlattevőket.

1. **Kiegészítő információk**
2. A Kbt. 47. § (2) bekezdése szerint a felhívásban előírt dokumentumok egyszerű másolatban is benyújthatók. Az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti aláírt példányát kell tartalmaznia.
3. Az ajánlatnak tartalmaznia kell az ajánlattevő Kbt. 66. § (2) bekezdése szerinti nyilatkozatát, azaz az ajánlattevő kifejezett nyilatkozatát az eljárást megindító felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.
4. A Kbt. 66. § (4) bekezdése alapján az ajánlatban az ajánlattevőnek az egyéb előírt dokumentumok benyújtása mellett nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
5. A Kbt. 66. § (5) bekezdése alapján az ajánlatnak felolvasólapot kell tartalmaznia, amely feltünteti a 68. § (4) bekezdése szerinti információkat (ajánlattevő neve, székhelye, valamint azok a főbb, számszerűsíthető adatok, amelyek az értékelési szempontok alapján értékelésre kerülnek).
6. Az ajánlati kötöttség időtartama 60 nap.
7. Ajánlatkérő ajánlati biztosíték nyújtását nem írja elő.
8. Jelen eljárásban kizárólag az ajánlattételre felhívott gazdasági szereplő(k) tehet(nek) ajánlatot. Az ajánlattételre felhívott gazdasági szereplők közösen nem tehetnek ajánlatot, nincs azonban akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek ajánlatkérő nem küldött ajánlattételi felhívást.
9. Közös ajánlattétel esetén a Kbt. 35. §-ában foglaltak szerint kell eljárni. A közös ajánlattevők a szerződés teljesítéséért az ajánlatkérő felé egyetemlegesen felelnek. Közös ajánlattétel esetén csatolni kell a közös ajánlattevők között létrejött megállapodás 1 eredeti, mindkét fél által cégszerűen aláírt példányát. A közös ajánlattevők megállapodásának tartalmaznia kell minimálisan a közös ajánlattevők adatait, a közös ajánlattevők jelen eljárásban való képviselőjének adatait, a közös ajánlattevők közötti feladatmegosztást, illetve az ellenszolgáltatás közös ajánlattevők közötti felosztásának módját, továbbá a közös ajánlattevőknek az ajánlatkérő irányában vállalt egyetemleges felelősségvállalását a szerződés teljesítéséért. Közös ajánlattétel esetén az ajánlati biztosítékot elegendő a közös ajánlattevők egyikének rendelkezésre bocsátania. Közös ajánlattétel esetén elegendő a közbeszerzési dokumentumokat az egyik ajánlattevőnek letöltenie. Az aláírási címpéldányt vagy aláírás-mintát a közös ajánlattevők mindegyikének csatolnia kell az ajánlatba egyszerű másolatban.
10. Nyertes ajánlattevők által alapítandó gazdálkodó szervezettel kapcsolatos követelmények: az ajánlatkérő gazdálkodó szervezet alapítását kizárja mind ajánlattevő, mind közös ajánlattevők vonatkozásában.
11. Formai előírások: az ajánlatot ajánlattevőknek nem elektronikus úton kell a jelen felhívásban és a dokumentációban meghatározott tartalmi és formai követelményeknek megfelelően elkészítenie és benyújtania:
* az ajánlat papír alapú példányát lapozhatóan össze kell fűzni, az ajánlat oldalszámozása eggyel kezdődjék és oldalanként növekedjék. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.
* az ajánlatnak tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;
* az ajánlatot zárt csomagolásban, 1 papír alapú példányban kell beadni. Az ajánlatot teljes terjedelmében – elektronikus képolvasó eszköz (scanner) segítségével – elektronikus adathordozón is be kell nyújtani (CD, DVD), 1 darab elektronikus, a papír alapú példánnyal mindenben megegyező másolati példányban, jelszó nélkül olvasható .pdf formátumú fájl(ok)ban. **Ajánlattevőnek nyilatkoznia kell ajánlatában arról, hogy az ajánlat papír alapú és elektronikus példánya egymással mindenben megegyezik.**
* **Az árazott költségvetési kiírást az elektronikus adathordozón kérjük excel formátumban is benyújtani!**

Esetleges eltérés esetén a papír alapú példány az irányadó az értékelés során.

Az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos meghatalmazást kaptak.

Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

**A zárt csomagon: Ajánlat: *„Budapest Főváros X. kerület Kőbányai Polgármesteri Hivatal tetőterében hőszivattyús rendszerek kialakítása a kapcsolódó szakipari munkákkal”,* valamint: „*Csak közbeszerzési eljárás során, az ajánlattételi határidő lejártakor bontható fel!*” megjelölést kell feltüntetni.**

Az ajánlatokat írásban és zártan, a felhívás által megjelölt kapcsolattartási pontban megadott címre közvetlenül vagy postai úton kell benyújtani az ajánlattételi határidő lejártáig. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejártát megelőzően sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli.

1. Az ajánlatok összeállításával és benyújtásával kapcsolatban felmerülő összes költség az ajánlattevőt terheli.
2. Az ajánlathoz csatolni kell az ajánlattevő, az alkalmasság igazolásába bevont (kapacitást nyújtó) gazdasági szereplő cégjegyzésre jogosult, nyilatkozatot, dokumentumot aláíró képviselő aláírási címpéldányát vagy aláírás-mintáját. Amennyiben az ajánlat cégjegyzésre jogosultak által meghatalmazott(ak) aláírásával kerül benyújtásra, a teljes bizonyító erejű magánokiratba foglalt meghatalmazásnak tartalmaznia kell a meghatalmazott aláírás mintáját is.
3. A kiegészítő tájékoztatás kérésekre a Kbt. 56. §-a és 114. § (6) bekezdése az irányadó. Ajánlatkérő a kiegészítő tájékoztatás esetében ésszerű időnek tekinti az ajánlattételi határidő lejártát megelőző negyedik naptári napot (tájékoztatás megküldésére), feltéve, hogy a kérdések az ajánlattételi határidő lejártát megelőző hetedik naptári napig megérkeznek az ajánlatkérőhöz.
4. Fordítás: az ajánlatban valamennyi igazolást és dokumentumot magyar nyelven kell benyújtani. Az ajánlatkérő a nem magyar nyelven benyújtott dokumentumok ajánlattevő általi felelős fordítását is köteles elfogadni.
5. Irányadó idő: a teljes ajánlattételi felhívásban, valamint az eljárás során valamennyi órában megadott határidő közép-európai helyi idő szerint értendő. (CET)
6. Árfolyamok: az ajánlattétel során a különböző devizák forintra történő átszámításánál az ajánlattevőnek a referenciák tekintetében a teljesítés napján érvényes Magyar Nemzeti Bank által meghatározott devizaárfolyamokat kell alkalmaznia. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját központi bankja által az ajánlattételi felhívás megküldésének napján érvényes árfolyamon számított euró ellenérték kerül átszámításra a fentiek szerint. Átszámítás esetén az Ajánlattevőnek közölnie kell az alkalmazott árfolyamot.
7. Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást egyszerű másolatban.
8. Ajánlatkérő nem él a Kbt.114.§ (11) bekezdésében foglalt lehetőséggel.
9. Ajánlattevő a Kbt. 66. § (6) bekezdése alapján az ajánlatában köteles megnevezni az ajánlat benyújtásakor már ismert alvállalkozókat, továbbá a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni.
10. Ajánlattevő köteles megjelölni az alkalmasság igazolásában részt vevő szervezeteket (személyeket) és köteles csatolni azok rendelkezésre állását igazoló szerződést vagy előszerződéses kötelezettségvállalást.
11. **Ajánlatkérő helyszíni bejárást tart, amelynek időpontja: 2017. január 26. napján 10.00óra, találkozó helye: 1102 Budapest, Szent László tér 29.**
12. Az ajánlathoz változatlan tartalommal, beárazva csatolni kell az ajánlatkérő által kiadott költségvetési kiírást. Ajánlattevőnek ajánlatába csatolnia kell pénzügyi-műszaki ütemtervet.
13. A 322/2015. (X.30.) Korm. rendelet 26. §-a értelmében "Építési beruházás esetén az ajánlattevő köteles – legkésőbb a szerződéskötés időpontjára – felelősségbiztosítási szerződést kötni vagy meglévő felelősségbiztosítását kiterjeszteni az ajánlatkérő által az eljárást megindító felhívásban vagy a közbeszerzési dokumentumokban előírt mértékű és terjedelmű felelősségbiztosításra. Ajánlatkérő a szerződéskötés időpontjára legalább 10 millió Ft/kár és 50 millió Ft/évlimitű felelősségbiztosítást ír elő. Ajánlattevőnek ajánlatában nyilatkoznia kell, hogy nyertessége esetén vállalja a fenti limitű építés-szerelési felelősségbiztosítás megkötését vagy kiterjesztését.
14. Ajánlattevő az esetlegesen felmerülő pótmunkák miatt köteles ajánlatában megadni szakáganként a pótmunkákra alkalmazandó rezsióradíjakat.
15. Ajánlatkérő a 11. pont P1, M1, M2 alkalmassági feltételeket a minősített ajánlattevők jegyzékéhez képest szigorúbban határozta meg.
16. A Kbt. 62. § (1) bekezdés kb) pontja szerinti nyilatkozaton kérjük feltüntetni a természetes személy tényleges tulajdonosok tulajdoni hányadát és szavazati jogát a nyilatkozat helyes kitöltésének ellenőrzéséhez, mivel ezen adatokat az ingyenesen elérhető elektronikus cégkivonat nem tartalmazza.
17. Ajánlatkérő nem alkalmazza a Kbt. 75.§ (2) bekezdés e) pontja szerinti eredménytelenségi okot.
18. Felhívjuk a T. ajánlattevők figyelmét arra, hogy a Kbt. 138.§ (1) bekezdése alapján, az alvállalkozói teljesítés összesített aránya nem haladhatja meg a 65%-ot, azaz 35%-ot az ajánlattevőnek saját magának kell teljesítenie. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.
19. Felelős akkreditált közbeszerzési szaktanácsadó: dr. Magyar Adrienn (lajstromszám: 00377)
20. **Az eljárást megindító felhívás megküldésének napja: 2017. január 23.**